Oorlogskepe kom in Simonstad aanDie oorlogskip uit Argentinië Foto: Catherine Rice, EWN Die skepe het sowat 4 000 seemyl van Suid-Amerika af gereis en is onderskeidelik van Uruguay, Brasilië en Argentinië, berig EWN. Drie 11-geweer salute het die skepe verwelkom. Admiraal Hanno Teuteberg het gesê die vloot het multinasionale vlootoefeninge gedurende September en Oktober beplan. “Ons wil seker maak dat die skepe van dié lande, vir verskeie situasies veggereed is,” het Teuteberg gesê. Daar sal glo ook ‘n oorlogsoefenening ter see uitgevoer word. “Ons gaan normale vegoefeninge uitvoer,” het hy bygevoeg. Teuteberg sê hulle beplan ook ‘n gyselaarsoefening saam met Spesiale Magte van alle deelnemende lande. Die oefeninge sal tot en met 9 Oktober voortduur.